Ircutus
Ircutus , vulgo Irkut (Russice Иркут, Buriatice Эрхүү мγрэн) est flumen in Sibiria orientali, in re publica Buriatia et regione Ircutensi Foederationis Russicae. In montibus Saianibus Orientalibus ex Il'čir lacu incipit; hic fluxu superiore "Ircutus Niger" nominatur usque ad confluvium cum Ircuto Albo et Ircuto Medio. Prope ad Munku-Sardyk montem fluit et iuga Saianes Maiores et Alpes Tunkinenses dividit. Cataractas habet. 488 chiliometra patet et in Angaram fluvium prope urbem Ircutiam effunditur.